**ANEKS 1: OPIS ROBE**

|  |  |
| --- | --- |
| **Naziv tendera:** | Nabavka usluga za potrebe USAID projekta |
| **Broj tendera:** | I-2020 |
| **Naziv projekta:** | Otvorena vrata pravosuđa |
| **Broj projekta i donator:** | 72016919CA00003, USAID |
| **Datum:** | 29. jul 2020. godine |

**1.***Opis posla***:** Sprovođenje istraživanja stavova korisnika pravosudnog sistema u Srbiji u okviru druge komponente projekta Otvorena vrata pravosuđa.

**2.***Cilj*: Cilj sprovođenja istraživanja zadovoljstva korisnika sistema (građana) kvalitetom usluga koje pružaju pravosudne institucije jeste dobijanje podataka (nalaza) potrebnih za merenje indikatora definisanih Metodologijom civilnog društva za praćenje reforme pravosuđa u Srbiji. Metodologija je organizovana oko sledećih oblasti:

1. Pravna pomoć,
2. Pristup podacima i/ili transparentnost sudova,
3. Pristup sudovima,
4. Efikasnost postupka,
5. Etika u sudstvu,
6. Pristup krivičnoj pravdi,
7. Pristup pravosudnim uslugama.

Svrha praćenja je da se kroz analizu pravnog okvira i implementacije u praksi, koja uključuje i zadovoljstvo građanki i građana korisnika sistema, kontinuirano prati pristup pravdi u navedenim oblastima. Ciljna grupa su korisnici pravosudnog sistema, a to podrazumeva parnični, vanparnični, upravni i izvršni postupak. Kriterijum koji ciljna grupa treba da ispuni je aktivan predmet, u parničnom, vanparničnom, izvršnom postpuku ili upravnom sporu, ili okončan u proteklih godinu dana.

Potrebno je da Ponuđač bude registrovan kod nadležnog organa za obavljanje delatnosti koja je predmet ovog poziva i dostavi **fotokopiju rešenja o registraciji** gde se vidi šifra delatnosti.

**3.** *Očekivani rezultati:* Istraživanje zadovoljstva korisnika sistema pravosuđa podrazumevalo bi ispitivanje stavova u skladu sa dole navedenim tvrdnjama. Rezultat ispitivanja su kvantitativni nalazi u vidu baze podataka i tehničkog izveštaja.

1. Troškovi dobijanja pravne pomoći u Srbiji su odgovarajući.
2. Jasno mi je pod kojim uslovima mogu dobiti besplatnu pravnu pomoć.
3. Zadovoljan/na sam kvalitetom pravne pomoći koju pružaju advokati/jedinice lokalne samouprave udruženja.
4. Moje građansko pravo da znam o radu pravosudnih organa je zadovoljeno.
5. Informacije koje su mi bitne za ostvarivanje mojih prava i obaveza, koje dobijam od sudova, su potpune.
6. Informacije od javnog značaja su lako dostupne na sajtovima sudova.
7. Informacije od javnog značaja su lako dostupne na sajtovima tužilaštava.
8. Na početku postupka bio/la sam u mogućnosti da procenim ukupne troškove postupka, do njegovog kraja.
9. Advokatska tarifa je predvidiva.
10. Advokatska tarifa mi je lako dostupna.
11. Advokatska tarifa je jasna.
12. Troškovi sudskog postupka su primereni mojim primanjima.
13. Visina sudskih taksi sprečava mi pristup pravdi.
14. Upoznat/a sam sa mogućnostima oslobođenja od plaćanja taksi u sudskom postupku.
15. Osobama sa teškoćama u kretanju (osobama u kolicima, starim osobama) omogućen je ulaz i kretanje bez prepreka kroz zgradu suda (postojanje rampe posebnog pristupačnog/ravnog ulaza, lifta i sl).
16. Snalazenje u zgradi suda je jednostavno. Signalizacija (putokazi, plan suda, brojevi sudnica, i sl.) su razumljivi.
17. Najbliži prvostepeni sud (Osnovni ili Viši sud) mom mestu stanovanja se nalazi na udaljenosti koja me ne sprečava da pristupim sudu.
18. Sudija je sve radnje tokom postupka sprovodio efikasno.
19. Sudija je poštovao rokove za preduzimanje radnje tokom trajanja postupka.
20. Dužina mog sudskog postupka je odgovarajuća.
21. U mom postupku, ispoštovano je pravo na suđenje u razumnom roku.
22. Odluka sudije mi je razumljiva.
23. Bila mi je potrebna pomoć advokata za tumačenje sudske odluke.
24. U radu sudija u Srbiji vidljiv je politički uticaj na postupanje i odlučivanje sudija.
25. Integritet sudija u Srbiji je na visokom nivou.
26. Sudija se ophodi profesionalno prema građanima u postupku.
27. Verbalna komunikacija sudije bila je primerena njegovoj funkciji i pristojna uz puno uvažavanje strana u postupku.
28. Sudija se ponašao primereno / dostojanstveno u sudnici.
29. Javni izvršitelji jednako postupaju prema svim kategorijama poverilaca.
30. Javni izvršitelji jednako postupaju prema svim kategorijama dužnika.
31. Javni izvršitelji aktivno posreduju između poverioca i dužnika radi sporazumnog namirenja potraživanja.
32. Javno-izvršiteljska tarifa je predvidiva.
33. Javno-izvršiteljska tarifa je dostupna.
34. Javno-izvršiteljska tarifa je jasna.

**4.** *Izveštavanje:* Baza podataka u excelu sa tehničkim izveštajem.

***5****. Kriterijumi za evaluaciju:*

|  |  |
| --- | --- |
| **Kriterijumi za ocenu** | **Maksimalni broj bodova:** |
| 1. Reference firme | **20** |  |
| 2. Metodologija i organizacija izvršenja posla | **40** |  |
| 3. Visina finansijske ponude | **40** |  |

***6****. Koordinacija posla:* Pružalac usluga za obavljeni posao odgovara direktoru projekta Katarini Golubović, k.golubovic@yucom.org.rs, kojoj dostavlja sve rezultate svog rada i sa kojim dogovara konkretne aktivnosti.